***Bulvių,*** *skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2021 m. rugpjūčio mėn., palyginti su 2020 m. atitinkamu laikotarpiu, supirkta 1,02 proc. daugiau, t. y. 3 635,932 t. Perdirbti skirtų bulvių supirkta 17,19 proc. daugiau – 510,872 t.*

***Daržovių,*** *skirtų vartoti šviežias, 2021 m. rugpjūčio mėn., palyginti su 2020 m. rugpjūčio mėn., supirkta 13,71 proc. mažiau, t. y. 4 197,685 t.* ***Cukinijų*** *supirkimas sumažėjo 12,69 karto (iki 4,130 t),* ***morkų*** *– 29,63 proc. (iki 540,873 t),* ***agurkų*** *– 21,05 proc. (iki 1 026,309 t),* ***baltagūžių kopūstų*** *– 16,20 proc. (iki 1 022,857 t),* ***česnakų*** *– 7,72 proc. (iki 4,672 t),* ***pomidorų –*** *7,28 proc. (iki 520,731 t). Tačiau* ***lapkotinių salierų*** *supirkimas padidėjo 73,83 proc. (iki 27,023 t),* ***moliūgų*** *– 48,63 proc. (iki 28,685 t),* ***burokėlių*** *– 26,69 proc. (iki 175,619 t),* ***svogūnų*** *– 22,97 proc. (iki 610,465 t),* ***porų*** *– 15,13 proc. (iki 24,847 t). Šiemet labai atvėsus orui rugpjūčio mėn., anksčiau nei įprastai pasibaigė cukinijų derlius. Vėsus oras taip pat pakenkė ir žalumyninių daržovių derliui.*

*Nagrinėjamu laikotarpiu* ***žalumyninių daržovių*** *supirkimas sumažėjo:* ***špinatų*** *– 4,67 karto (iki 2,080 t),* ***krapų*** *– 2,59 karto (iki 5,645 t),* ***lapinių petražolių*** *– 2,27 karto (iki 3,992 t),* ***svogūnų laiškų*** *– 22,95 proc. (iki 25,261 t),* ***salotų*** *– 14,38 proc. (iki 141,356 t).*

***Pievagrybių****, skirtų vartoti šviežius, 2021 m. rugpjūčio mėn., palyginti su 2020 m. atitinkamu laikotarpiu, supirkta 19,50 proc. daugiau (154,530 t).*

*Prasidėjus* ***obuolių*** *derliui, šiemet jų buvo supirkta 45,52 proc. mažiau (106,646 t).* ***Braškių*** *supirkimas buvo 31,68 proc. mažesnis ir sudarė 55,253 t.* ***Šilauogių*** *supirkta 7,015 t.*

*Perdirbimo įmonėse 2021 m. rugpjūčio mėn., palyginti su 2020 m. rugpjūčio mėn.,* ***daržovių*** *supirkimas padidėjo 35,31 proc. (iki 2 619,205 t).* ***Burokėlių*** *supirkimas padidėjo 32,33 proc. (iki 2 315,096 t),* ***svogūnų*** *–10,61 proc.(iki 41,908 t),* ***agurkų*** *– 7,8 karto (iki 154,397 t).* ***Morkų*** *supirkimas buvo mažesnis 6,58 proc.* ***(****64,209 t),* ***baltagūžių kopūstų*** *– 16,11 proc. (28,954 t),* ***įvairių kitų daržovių*** *(salotų, krapų, petražolių ir kt.)– 42,07 proc. (14,641 t).*

***Juodųjų serbentų****, skirtų perdirbti, šiemet supirkta 78,28 proc. daugiau (326,265 t),* ***įvairių kitų uogų*** *(raudonųjų serbentų, aronijų, šaltalankių) – 26,12 proc. daugiau (205,902 t).*

*Šaltinis: ŽŪIKVC (LŽŪMPRIS)*